Denne leiligheten var helt perfekt for oss (2 voksne+2barn)! Beliggenheten rett rundt hjørnet for Trevi-fontenen, i en gågate midt i smørøyet og i gangavstand til alt man trenger, gjorde vårt opphold i Roma til en fryd. Leiligheten er nyoppusset og utrolig ren med deilige senger og myke håndklær. Fra den ene dusjen har du utsikt til toppen av Trevi-fontenen og fra soverommene ser du bl.a. Presidentpalasset. Et enda større pluss er den fantastisk fine terrassen med sol hele dagen og koselig belysning på kveldstid. Her er både bord og stoler + solstoler. Fra gågaten nedenfor hører du litt liv og røre på dagtid, men ettersom leiligheten er høyt oppe, så er det ikke plagsomt, bare sjarmerende:) Var forøvrig glad at vi valgte en leilighet med air-condition, ettersom det var godt med et pusterom fra Romas sommervarme innimellom. Utleier er utrolig hyggelig og vi ble tatt veldig godt i mot:-) Hun hadde lagt igjen bykart og fortalte bl.a. at nærmeste Coop kun lå 2 min. fra huset. Om man ønsker å spise alle måltid ute, så er det bare å rusle ned trappen (eller ta heisen) og du har det du trenger rett utenfor døren. På vei opp kan du ta med en espresso eller is og nyte den på terrassen! Dette var vår første erfaring med Airbnb og det overgikk forventningene takket være Sara og leiligheten hennes:-) Vi kommer definitivt til å sjekke om leiligheten er ledig neste gang vi drar til Roma! Tusen takk for en supert opphold!